Nõukogu otsus,

26. jaanuar 1998,

mis käsitleb humaanse püünisjahi rahvusvaheliste standardite lepingu sõlmimist Kanada, Euroopa Ühenduse ja Venemaa Föderatsiooni vahel ning nimetatud lepingu allkirjastamist käsitleva kooskõlastatud protokolli sõlmimist Kanada ja Euroopa Ühenduse vahel

(98/142/EÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artikleid 113 ja 100a seoses artikli 228 lõike 2 esimese lausega ja artikli 228 lõike 3 esimese lõiguga,

võttes arvesse komisjoni ettepanekut, [1]

võttes arvesse Euroopa Parlamendi arvamust, [2]

võttes arvesse nõukogu 1996. aasta juuni otsust, millega sätestatakse läbirääkimisdirektiivid ja volitatakse komisjoni sõlmima Kanada, Venemaa Föderatsiooni, Ameerika Ühendriikide ja mis tahes muu huvitatud riigiga humaanse püünisjahi standardite lepingut

ning arvestades, et:

1991. aasta 4. novembri määrus (EMÜ) nr 3254/91 keelab püünisraudade kasutamise ühenduses ja teatavate metsloomaliikide karusnahkade ja neist valmistatud kaupade sisseveo ühendusse, kui need pärinevad riikidest, kus loomi püütakse püünisraudade või püünisjahi meetoditega, mis ei vasta rahvusvahelistele humaanse püünisjahi standarditele, [3] eelkõige selle artikli 3 lõike 1 teine taane, mis viitab rahvusvaheliselt kokku lepitud humaanse püünisjahi standarditele, mida kolmandad riigid, kes ei ole püünisraudu keelustanud, peavad järgima, et eksportida ühendusse teatavate metsloomaliikide karusnahku ja neist valmistatud tooteid;

1. jaanuariks 1996 ei olnud kehtestatud ühtegi rahvusvahelist humaanse püünisjahi standardit; käesoleva olukorra tõttu ei saanud kolmandad riigid tagada, et nende territooriumil kasutatud püünisjahi meetodid määruse (EMÜ) nr 3254/91 lisas I loetletud metsloomaliikide püüdmiseks on kooskõlas rahvusvaheliselt kokku lepitud humaanse püünisjahi standarditega.

käesolevale otsusele lisatud leping on kooskõlas ülalnimetatud läbirääkimisdirektiividega; seega vastab käesolev leping rahvusvaheliselt kokku lepitud humaanse püünisjahi standarditele, millele viidatakse määruse (EMÜ) nr 3254/91 artikli 3 lõike 1 teises taandes;

lepingu põhieesmärk on kehtestada ühtlustatud tehnilised standardid, mis tagaksid püütud loomade piisava heaolu kaitsmise ja reguleeriksid nii püünisraudade tootmist kui ka kasutamist, samuti hõlbustada pooltevahelist püünisraudade, karusnahkade ja lepingus käsitletud metsloomaliikidest valmistatud toodetega kauplemist;

lepingu rakendamine nõuab ajakava koostamist, mille järgi katsetada ja tõendada püünisraudade vastavust lepingus kehtestatud standarditele ning asendada keelatud püünisrauad;

enne kolmepoolse lepingu jõustumist on vajalik, et võimalikult kiiresti kohaldataks Kanada ja Euroopa Ühenduse vahelist lepingut;

Kanada, Euroopa Ühenduse ja Venemaa Föderatsiooni vaheline humaanse püünisjahi rahvusvaheliste standardite leping ning käesoleva lepingu allkirjastamist käsitlev Kanada ja Euroopa Ühenduse vaheline kooskõlastatud protokoll tuleb heaks kiita,

võttes arvesse 12. jaanuaril 1996. aastal nõukogule edastatud ettepanekut määruse kohta, mis muudaks määrust (EMÜ) nr 3254/91;ning arvestades, et:

1991. aasta 4. novembri määrus (EMÜ) nr 3254/91 keelab püünisraudade kasutamise ühenduses ja teatavate metsloomaliikide karusnahkade ja neist valmistatud kaupade sisseveo ühendusse, kui need pärinevad riikidest, kus loomi püütakse püünisraudade või püünisjahi meetoditega, mis ei vasta rahvusvahelistele humaanse püünisjahi standarditele, [3] eelkõige selle artikli 3 lõike 1 teine taane, mis viitab rahvusvaheliselt kokku lepitud humaanse püünisjahi standarditele, mida kolmandad riigid, kes ei ole püünisraudu keelustanud, peavad järgima, et eksportida ühendusse teatavate metsloomaliikide karusnahku ja neist valmistatud tooteid;

1. jaanuariks 1996 ei olnud kehtestatud ühtegi rahvusvahelist humaanse püünisjahi standardit; käesoleva olukorra tõttu ei saanud kolmandad riigid tagada, et nende territooriumil kasutatud püünisjahi meetodid määruse (EMÜ) nr 3254/91 lisas I loetletud metsloomaliikide püüdmiseks on kooskõlas rahvusvaheliselt kokku lepitud humaanse püünisjahi standarditega.

käesolevale otsusele lisatud leping on kooskõlas ülalnimetatud läbirääkimisdirektiividega; seega vastab käesolev leping rahvusvaheliselt kokku lepitud humaanse püünisjahi standarditele, millele viidatakse määruse (EMÜ) nr 3254/91 artikli 3 lõike 1 teises taandes;

lepingu põhieesmärk on kehtestada ühtlustatud tehnilised standardid, mis tagaksid püütud loomade piisava heaolu kaitsmise ja reguleeriksid nii püünisraudade tootmist kui ka kasutamist, samuti hõlbustada pooltevahelist püünisraudade, karusnahkade ja lepingus käsitletud metsloomaliikidest valmistatud toodetega kauplemist;

lepingu rakendamine nõuab ajakava koostamist, mille järgi katsetada ja tõendada püünisraudade vastavust lepingus kehtestatud standarditele ning asendada keelatud püünisrauad;

enne kolmepoolse lepingu jõustumist on vajalik, et võimalikult kiiresti kohaldataks Kanada ja Euroopa Ühenduse vahelist lepingut;

Kanada, Euroopa Ühenduse ja Venemaa Föderatsiooni vaheline humaanse püünisjahi rahvusvaheliste standardite leping ning käesoleva lepingu allkirjastamist käsitlev Kanada ja Euroopa Ühenduse vaheline kooskõlastatud protokoll tuleb heaks kiita,

ON VASTU VÕTNUD JÄRGMISE OTSUSE:

Artikkel 1

Siinkohal kiidetakse heaks Kanada, Euroopa Ühenduse ja Venemaa Föderatsiooni vaheline humaanse püünisjahi rahvusvaheliste standardite leping ning käesoleva lepingu allkirjastamist käsitlev Kanada ja Euroopa Ühenduse vaheline kooskõlastatud protokoll.

Lepingu ja kooskõlastatud protokolli tekstid on koos lepingu allkirjastamisel esitatavate deklaratsioonidega lisatud käesolevale otsusele.

Artikkel 2

Nõukogu eesistuja annab lepingu sõlmimist tõendava dokumendi hoiule nagu on sätestatud lepingu artikli 17 lõikes 2.

Brüssel, 26. jaanuar 1998

Nõukogu nimel

eesistuja

R. Cook

[1] EÜT C 207, 8.7.1997, lk 14.

[2] EÜT C 14, 19.1.1998.

[3] EÜT L 308, 9.11.1991, lk 1.

[3] EÜT L 308, 9.11.1991, lk 1.

--------------------------------------------------